Орто-Кууганды темир кени

Орто-Кууганды темир кени - Нарын облусунун Жумгал районунда, Кайырма кыштагынан 7 км түндүк тарапта, Орто-Кууганды капчыгайынын оозунда. 1953-ж. табылган. Кен аймагын кембрийге чейинки мезгилде пайда болгон акиташ теги жана аны жиреп чыккан силурдун гранит интрузиясы түзөт. Темир кени акиташ теги менен граниттин чегинде пайда болгон пироксен-гранит-магнетит скарн линзалары түрүндө жатат. Кенташ тилкесинин узундугу 1,5 км, калыңдыгы 30– 40 м. Негизги минералдары: магнетит, пирит, гематит, гранит ж. б. Кенташтагы темирдин өлчөмү 31,35–54,04%. Болжол запасы (225 м тереңдикке чейин) 544 миң т.
Категория:Кыргызстандын кен байлыктары
 Колдонулган адабияттар 
 “Кыргызстан” улуттук энциклопедиясы: 5-том. Башкы редактору Асанов Ү. А. К 97. Б.: Мамлекеттик тил жана энциклопедия борбору, 2014. илл. ISBN 978 9967-14-111 -7